**Tematika**

**Kurzus címe**: Posztmodern esztétikák 2.

**Kurzus kódja**: BTAE41MA

**Oktató**: Tánczos Péter

**Órarendi információ**: hétfő 14-16, 233/c.

**A kurzus célja**: A kurzuson a posztstrukturalista „esztétika” két jellegzetes interpretációs iskolájával, a (lacani) pszichoanalitikus és a dekonstruktív megközelítéssel ismerkedünk meg egy-két példán keresztül. Lacan, Derrida és de Man értelmezéseit olvasva rekonstruáljuk a főbb fogalmakat, módszertani alapelveket és a háttérben álló filozófiai teóriákat. A szemináriumon sort kerítünk az értelmezések alapjául szolgáló Shakespeare-, Poe- és Rousseau-művek részleges feldolgozására is.

**A kurzus témái**:

1. Bevezetés: pszichoanalízis és dekonstrukció

2. Lacan Hamlet-értelmezése

3. *Az ellopott levél*

4. Pszichoanalitikus Poe-elemzés I.

5. Pszichoanalitikus Poe-elemzés II.

6. Derrida Poe-ról és Lacanról

7. *Az igazság postása* I.

8. *Az igazság postása* II.

9. De Man Rousseau-interpretációja

10. Vallomások és álmodozások

11. „Mentegetőzések”

12. Zárthelyi dolgozat

**A kurzus teljesítésének feltételei**: a kötelező irodalom óráról órára történő elolvasása és 1 db referátum megtartása választott szakirodalmi tételekből.

**A számonkérés módja**: zárthelyi dolgozat

**Kötelező irodalom**:

1. Jacques Lacan: „Részletek a Hamlet-szemináriumból.” Kálmán László fordítása. *Thalassa* 1993/2. pp. 17–28.

2. Edgar Allan Poe: „Az ellopott levél.” Pásztor Árpád fordítása. In: *Edgar Allan Poe válogatott művei*. Bp.: Európa, 1981. pp. 216–235.

3. Jacques Lacan: „Szeminárium *Az ellopott levél*ről.” Gángó Gábor fordítása. In: Kis A., Kovács S., Odorics F. (szerk.): *Testes könyv*. II. kötet. Szeged: Ictus–JATE, 1997. pp. 7–39.

4. Jacques Derrida: „Az igazság postása.” Gyimesi Tímea fordítása. In: Kis A., Kovács S., Odorics F. (szerk.): *Testes könyv*. II. kötet. Szeged: Ictus–JATE, 1997. pp. 41–140.

5. Jean-Jacques Rousseau: *Vallomások*. I. kötet. Benedek István és Benedek Marcell fordítása. Bp.: Magyar Könyvklub, 2001. pp. 7–141. (I-III. könyv)

6. Jean-Jacques Rousseau: *A magányos sétáló álmodozásai*. Réz Ádám fordítása. Bp.: Európa, 1997. (Részletek)

7. Paul de Man: *Az olvasás allegóriái: Figurális nyelv Rousseau, Nietzsche, Rilke és Proust műveiben*. Fogarasi György fordítása. Bp.: Magvető, 2006. pp. 159–349. (Rousseau-fejezetből részletek)

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.